Simona Halep începe, luni, săptămâna cu numărul 41 ca lider în clasamentul WTA, cu 1.926 de puncte în plus faţă de ocupanta locului secund, Caroline Wozniacki, diferenţă în creştere de la 851 de puncte, după ce jucătoarea română a câştigat Rogers Cup, iar daneza, finalistă anul trecut, a fost eliminată în turul al doilea, scrie News.ro.

Foto: Guliver/Getty Images

Simona Halep a devenit după turneul de la Montreal prima jucătoare română calificată matematic la Turneul Campioanelor de la Singapore. Ea conduce în ierarhia care contează pentru finala sezonului, cu 6.316 puncte, în timp ce ocupanta locului secund, germana Angelique Kerber, a acumulat 4.918 puncte.

În Top 100 WTA, Mihaela Buzărnescu se menţine pe locul 20, cu 2.068 de puncte, Sorana Cîrstea a urcat de pe locul 54 pe 52, cu 1.065 de puncte, Irina Begu se menţine pe 55, cu 978 de puncte, Monica Niculescu a urcat de pe 69 pe 62, cu 897 de puncte, la fel Ana Bogdan, de pe 82 pe 78, cu 820 de puncte.

În Top 200 WTA, Irina Bara a urcat de pe 140 pe 139, cu 440 de puncte, iar Alexandra Dulgheru a coborât de pe 146 pe 148, cu 413 puncte. Elena-Gabriela Ruse părăseşte Top 200 WTA, coborând de pe locul 197 pe 246, cu 220 de puncte, după ce i-au fost retrase punctele unui turneu ITF câştigat anul trecut.

Irina-Camelia Begu a urcat de pe locul 26 pe 24, cu 2.865 de puncte, fiind jucătoarea română cel mai bine clasată în ierarhia de dublu. Mihaela Buzărnescu este a doua româncă şi la dublu Ea a urcat de pe locul 30 pe 29, cu 2.550 de puncte. Monica Niculescu a coborât de pe locul 31 pe 33, cu 2.274 de puncte, la fel Raluca Olaru, de pe 48 pe 49, cu 1.485 de puncte, Sorana Cîrstea, de pe 65 pe 66, cu 1.162 de puncte şi Irina Bara, de pe 68 pe 69, cu 1.122 de puncte.

În Top 10 WTA, cea mai importantă schimbare o reprezintă ieşirea ucrainencei Elina Svitolina dintre primele cinci jucătoare ale lumii, după ce nu şi-a apărat titlul cucerit anul trecut la Rogers Cup şi intrarea între acestea a franţuzoaicei Caroline Garcia, pe locul 5, cea mai bună clasare din carieră. Svitolina a conoborât de 5 pe 7, Garcia a urcat de pe 6 pe 5, Petra Kvitova a urcat de pe 8 pe 6, Karolina Pliskova a urcat de pe 9 pe 8, iar Garbine Muguruza a coborât de pe 7 pe 9.

Primele zece locuri în clasamentul WTA de simplu sunt ocupate de următoarele jucătoare:

1. Simona Halep (România) 8.061 de puncte;

2. Caroline Wozniacki (Danemarca) 6.135;

3. Sloane Stephens (SUA) 5.727.

4. Angelique Kerber (Germania) 5.255.

5. Caroline Garcia (Franţa) 4.680;

6. Petra Kvitova (Cehia) 4.550;

7. Elina Svitolina (Ucraina) 4.470;

8. Karolina Pliskova (Cehia) 4.345;

9. Garbine Muguruza (Spania) 4.535;

10. Julia Goerges (Germania) 3.900.